Απόφαση του Γενικού Δικαστηρίου της 29ης Ιανουαρίου 2025 – Ben Ali κατά Συμβουλίου
(Υπόθεση T-178/23) 1
(Κοινή εξωτερική πολιτική και πολιτική ασφάλειας – Περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία – Δέσμευση κεφαλαίων – Κατάλογοι προσώπων, οντοτήτων και φορέων επί των οποίων εφαρμόζεται το μέτρο της δέσμευσης κεφαλαίων – Διατήρηση του ονόματος της προσφεύγουσας στον κατάλογο – Έννοια των όρων «πρόσωπα υπεύθυνα για παράνομη ιδιοποίηση τυνησιακών κρατικών κεφαλαίων» και «φυσικά ή νομικά πρόσωπα ή οντότητες που συνδέονται με αυτά» – Νέος ισχυρισμός – Υποχρέωση αιτιολόγησης – Επιχειρηματική ελευθερία – Δικαίωμα στην εργασία)
Γλώσσα διαδικασίας: η γαλλική
Διάδικοι
Προσφεύγουσα: Halima Bent Zine El Abidine Ben Haj Hamda Ben Ali (Αμπού Ντάμπι, Ηνωμένα Αραβικά Εμιράτα) (εκπρόσωπος: É. Deprez, δικηγόρος)
Καθού: Συμβούλιο της Ευρωπαϊκής Ένωσης (εκπρόσωποι: L. Vétillard και S. Lejeune)
Αντικείμενο
Με την προσφυγή την οποία άσκησε βάσει του άρθρου 2632 ΣΛΕΕ, η προσφεύγουσα ζητεί την ακύρωση, αφενός, της απόφασης (ΚΕΠΠΑ) 2023/159 του Συμβουλίου, της 23ης Ιανουαρίου 2023, για την τροποποίηση της απόφασης 2011/72/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στην Τυνησία (ΕΕ 2023, L 22, σ. 18), κατά το μέρος που την αφορά, και, αφετέρου, του εκτελεστικού κανονισμού (ΕΕ) 2023/156 του Συμβουλίου, της 23ης Ιανουαρίου 2023, για την εφαρμογή του κανονισμού (ΕΕ)101/2011 για περιοριστικά μέτρα κατά ορισμένων προσώπων, οντοτήτων και οργανισμών λόγω της κατάστασης στην Τυνησία (ΕΕ 2023, L 22, σ. 8).
Διατακτικό
Το Γενικό Δικαστήριο αποφασίζει:
1)    Απορρίπτει την προσφυγή.
2)    Καταδικάζει την Halima Bent Zine El Abidine Ben Haj Hamda Ben Ali στα δικαστικά έξοδα.
____________
1 EE C 205, της 12.6.2023.